১৯১১ খ্রিষ্টাব্দের সেপ্টেম্বরে ইতালি কর্তৃক লিবিয়া আগ্রাসনের পর উসমানীয়-লিবিয়ান প্রতিরোধ আন্দোলনের জন্য আল-কাসসাম জাবলাহতে তহবিল সংগ্রহ করেন এবং একটি বিজয় সঙ্গীত রচনা করেন। জাবলাহ জেলার গভর্নর তহবিল সংগ্রহের উপর নিয়ন্ত্রণ প্রতিষ্ঠা করতে চেয়েছিলেন। স্থানীয় জনতা আল-কাসসামের কাছে অর্থ প্রেরণ বহাল রাখায় গভর্নর তাকে কারাগারে প্রেরণের চেষ্টা করেছিলেন। গভর্নর আল-কাসসামের বিরুদ্ধে উসমানীয়দের বিরুদ্ধে কাজ করার অভিযোগ আনেন। তবে সরকারি তদন্তে আল-কাসসাম নির্দোষ প্রমাণিত হন এবং এরপর গভর্নরকে পদচ্যুত করা হয়।

১৯১২ খ্রিষ্টাব্দের জুন মাসে একটি জুমার খুতবার সময় আল-কাসসাম ইতালীয়দের বিরুদ্ধে জিহাদের জন্য স্বেচ্ছাসেবী হওয়ার জন্য আহ্বান জানান। ইতিপূর্বে উসমানীয় সামরিক বাহিনীর প্রশিক্ষণ রয়েছে এমন কয়েক ডজন স্বেচ্ছাসেবীদের আল-কাসসাম সংগ্রহ করেন এবং লিবিয়া অভিযান ও স্বেচ্ছাসেবীদের অবর্তমানে তাদের পরিবারের ভরণপোষণের জন্য অর্থ সংগ্রহ করেন। সেই বছরের শেষের দিকে তিনি ৬০ থেকে ২৫০ জনের মত স্বেচ্ছাসেবী মুজাহিদিন নিয়ে আলেক্সান্দ্রেটা পৌছান। সমুদ্রপথে উসমানীয় সহায়তা পাওয়ার জন্য তিনি অণুরোধ করেছিলেন। কিন্তু তার অণুরোধ ফিরিয়ে দেয়া হয় এবং তাকে জাবলাহ ফিরে আসতে বলা হয়। এসময় ইস্তানবুলে নতুন সরকার স্থাপিত হয়েছিল। এই সরকার লিবিয়ার প্রতিরোধ বাদ দিয়ে বলকান যুদ্ধক্ষেত্রে দৃষ্টি দিয়েছিল। সংগৃহীত অর্থের কিছু অংশ দিয়ে জাবলাহতে একটি মাদ্রাসা স্থাপিত হয় এবং বাকি অর্থ ভবিষ্যতের জন্য রেখে দেয়া হয়।

স্থানীয় নেতাদের সাথে সাক্ষাত
মৃত্যু
লিবিয়ান প্রতিরোধে সমর্থনদান
প্রারম্ভিক জীবন